ПРОТОКОЛ № 18
от заседание на Комисия по дисциплинарните производства
на Висшия съдебен съвет,
проведено на 13 май  2014 г.

Днес, 13 май 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

           ПРЕДСЕДАТЕЛ:  ВАСИЛ ПЕТРОВ
ЧЛЕНОВЕ:  СВЕТЛА ПЕТКОВА
                                                                         ЯСЕН ТОДОРОВ
                                                                         МИЛКА ИТОВА
                                                                         МИХАИЛ КОЖАРЕВ
                                                                         ГАЛЯ ГЕОРГИЕВА

ОТСЪСТВА: Юлия Ковачева.

От администрацията на ВСС: Мартин Величков – експертен сътрудник на Комисия по дисциплинарните производства.

Заседанието протече при следния дневен ред:

1. Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.04.2014 г. – 30.04.2014 г.

2. Молба от Христина Гарванска – съдия в Софийски районен съд, относно Решение № 3736/18.03.2014 г. на ВАС VІ-то отделение, с което оставя в сила Решение № 6946/11.11.2013 г. на АССГ, по адм. дело № 3549/2013 г., с което е отменена Заповед № АС-36/04.03.2013 г. на председателя на Софийски районен съд.

3. Проект на Процедура за публична реакция в случай на политическо вмешателство в съдебната власт и наказателното преследване.

4. Предложение от Живомира Гайдарова – KPMG Bulgaria OOD, за структура и съдържание на стратегически план на ВСС за целите на въвеждане на бюджет в програмен формат, за периода 2014-2017 г.

5.  Предложение от Сотир Цацаров – Главен прокурор на Република България, за налагане на дисциплинарно наказание на Светлозар Костадинов Костов – административен ръководител на Специализираната прокуратура.

6. Заповед на Сотир Цацаров – Главен прокурор на Република България, с която е наложено дисциплинарно наказание по чл. 308, ал. 1, т. 1 от ЗСВ – „забележка” на Александър Димитров Лазаров – следовател в Национална следствена служба.

	7. Писмо от Министерство на правосъдието с приложен Проект на Пътна карта, за съгласуване.

          8. Писмо от Соня Найденова във връзка с окончателното приемане на годишната програма на ВСС и предложение от Център на НПО в Разград.
	
9. Предложение от Яна Ангелова – председател на Районен съд гр. Елхово, за налагане на дисциплинарно наказание на Доротея Петкова Янкова – съдия в Районен съд гр. Елхово.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:

10. Разглеждане на предложение  на  Проект за изменение и допълнение на Правилник за организация на дейността на Висшия съдебен съвет и неговата администрация, с оглед необходимостта от създаване на дирекция „Дисциплинарна дейност”.

По дневния ред

1. ОТНОСНО: Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.04.2014 г. – 30.04.2014 г.
  
КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Приема отчета на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.04.2014 г. – 30.04.2014 г.

2. ОТНОСНО: Молба от Христина Гарванска – съдия в Софийски районен съд, относно Решение № 3736/18.03.2014 г. на ВАС VІ-то отделение, с което оставя в сила Решение № 6946/11.11.2013 г. на АССГ, по адм. дело № 3549/2013 г., с което е отменена Заповед № АС-36/04.03.2013 г. на председателя на Софийски районен съд.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Предлага на ВСС да приеме за сведение Решение № 3736/18.03.2014 г. на ВАС VІ-то отделение, с което оставя в сила Решение № 6946/11.11.2013 г. на АССГ, по адм. дело № 3549/2013 г., отменящо Заповед № АС-36/04.03.2013 г. на председателя на Софийски районен съд, с която, на основание чл. 327 от ЗСВ, е обърнато внимание на Христина Гарванска – съдия в Софийски районен съд.
2.2. Решенията да се приложат към кадровото досие на магистрата.

3. ОТНОСНО: Проект на Процедура за публична реакция в случай на политическо вмешателство в съдебната власт и наказателното преследване.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Одобрява „Вариант 1” на Проект на Процедура за публична реакция в случай на политическо вмешателство в съдебната власт и наказателното преследване, като изразява несъгласие в следните негови части:
3.2. Изразява следното становище:
- да се разшири обхватът на процедурата, като, освен политическо вмешателство, се включи всякакво външно вмешателство в съдебната власт;
- изразът „и наказателното преследване” да се изключи от заглавната част на документа;
- след изразите „Изявление на представляващия на ВСС”, „Брифинг на представляващия на ВСС”, „Писмо, подписано от представляващия ВСС” и „Интервю или участие в телевизионно или радиопредаване на представляващия на ВСС”, да се добави „или членове на ВСС”.
	3.3. Изпраща решението на Комисия „Публична комуникация” на ВСС.

4. ОТНОСНО: Предложение от Живомира Гайдарова – KPMG Bulgaria OOD, за структура и съдържание на стратегически план на ВСС за целите на въвеждане на бюджет в програмен формат, за периода 2014 - 2017 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1.  Приема за сведение представения проект на Стратегически план на ВСС за целите на въвеждане на бюджет в програмен формат, за периода 2014 - 2017 г.
	
5.ОТНОСНО: Предложение от Сотир Цацаров – Главен прокурор на Република България, за налагане на дисциплинарно наказание на Светлозар Костадинов Костов – административен ръководител на Специализираната прокуратура.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Предлага на Висшия съдебен съвет, съгласно предложението от Сотир Цацаров – Главен прокурор на Република България, да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Светлозар Костадинов Костов – административен ръководител на Специализираната прокуратура.

6.ОТНОСНО: Заповед на Сотир Цацаров – Главен прокурор на Република България, с която е наложено дисциплинарно наказание по чл. 308, ал. 1, т. 1 от ЗСВ – „забележка” на Александър Димитров Лазаров – следовател в Национална следствена служба.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. Предлага на Висшия съдебен съвет, на основание чл. 314, ал. 3 ЗСВ, да ПОТВЪРДИ наложеното със Заповед №  ЛС-1128/14.04.2014 г. на Сотир Цацаров – Главен прокурор на Република България дисциплинарно наказание по чл. 308, ал. 1, т. 1 от ЗСВ – „забележка” Александър Димитров Лазаров – следовател в Национална следствена служба, за допуснати дисциплинарни нарушения по чл. 307, ал. 4, т. 2 от ЗСВ.
6.2. Прилага Заповед № ЛС-1128/14.04.2014 г. на Сотир Цацаров – Главен прокурор на Република България, към кадровото досие на магистрата.

7.ОТНОСНО: Писмо от Министерство на правосъдието с приложен Проект на Пътна карта, за съгласуване.

Проектът на Пътна карта за 2014 г. е изпратен за становище от председателите на тези комисии на ВСС, на които предложенията за мерки не са включени.
С решение по протокол № 7/18.02.2014 г. Комисията по дисциплинарните производства е предложила в Пътната карта да бъде включена като мярка, със срок за изпълнение м. октомври 2014 г., изготвянето и приемането от ВСС на единни критерии при налагане на дисциплинарни наказания на магистрати. Мярката е заложена в т. 30 от приложения Проект на Пътна карта за 2014 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

7.1. Приема за сведение Проекта на Пътна карта за 2014 г., предложен от Министерство на правосъдието.

8.ОТНОСНО: Писмо от Соня Найденова във връзка с окончателното приемане на годишната програма на ВСС и предложение от Център на НПО в Разград.

	Предложението от Център на НПО в Разград е във връзка с приетата от ВСС политика за повишаване на публичността и прозрачността в дейността и въвличане на гражданите в процеса на вземане на решенията. В точка 1 е направено предложение ВСС да публикува незабавно или в разумен срок (до три дни) всички взети решения на пленарния състав и постоянните комисии. Към решенията задължително да се публикуват всички предложения и съпътстващи документи,които са приети с гласуване от ВСС.
	Протоколите от заседанията на Комисията по дисциплинарните производства се публикуват на интернет страницата на ВСС, раздел „Дисциплинарна практика” при спазване на разпоредбата на чл. 313, ал. 3 от  ЗСВ. С оглед цитираната разпоредба КДП не може да публикува всички приложения и съпътстващи документи. Същото се отнася и за приложенията към решенията на ВСС, свързани с дисциплинарната дейност на съвета.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

8.1. Документите, свързани с дисциплинарната дейност на ВСС не следва да бъдат публикувани на интернет страницата на съвета, предвид разпоредбата на чл. 313, ал. 3 от ЗСВ.
8.2. Решението на Комисията да се изпрати на Соня Найденова – представляващ ВСС.

9.ОТНОСНО: Предложение от Яна Ангелова – председател на Районен съд гр. Елхово, за налагане на дисциплинарно наказание на Доротея Петкова Янкова – съдия в Районен съд гр. Елхово.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

9.1. Да се изиска от председателя на Районен съд гр. Елхово преписката по направеното предложение за налагане на дисциплинарно наказание на Доротея Петкова Янкова – съдия в Районен съд гр. Елхово.
9.2. Да се изискат преписките по Заповед № 47/01.04.2009 г., Заповед № 127/06.08.2010 г., Заповед № 73Б/11.05.2011 г. и Заповед № 57-А/05.04.2012 г. на председателя на Районен съд гр. Елхово.

10.ОТНОСНО: Разглеждане на предложение  на  Проект за изменение и  допълнение на Правилник за организация на дейността на Висшия съдебен съвет и неговата администрация, с оглед необходимостта от създаване на дирекция „Дисциплинарна дейност”.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

10.1. Одобрява предложения Проект за изменение и допълнение на Правилник за организация на дейността на Висшия съдебен съвет и неговата администрация, с оглед необходимостта от създаване на дирекция „Дисциплинарна дейност”:
В чл. 57 се прави следното допълнение:
В ал. 1 се създава нова точка 9:
„9. Дирекция „Дисциплинарна дейност”.”
Създава се нов чл. 64б със следното съдържание:
„Чл. 64б. Дирекция „Дисциплинарна дейност” осъществява дейността си ,  както следва:
1. Подпомага Комисия по дисциплинарните производства при разглеждане на предложенията от органите и лицата по чл. 312 от ЗСВ за налагане на дисциплинарни наказания относно тяхната допустимост.
2. Подпомага Комисия по дисциплинарните производства при разглеждане на постъпилите заповеди на административни ръководители за налагане на дисциплинарни наказания „забележка” и „порицание” на съдии, прокурори и следователи.
3. Във връзка с дисциплинарната дейност на Висшия съдебен съвет поддържа и актуализира следните регистри:
-	вътрешен регистър на дисциплинарните дела;
-	вътрешен регистър на заповедите на административни ръководители по чл. 308, ал. 1, т. 1 и т. 2 от ЗСВ;
-	регистър на Комисия по дисциплинарните производства;
-	вътрешен регистър на наказателни производства, образувани срещу съдия, прокурор или следовател, както и такива срещу неизвестен извършител, по които като обвиняеми са привлечени съдия, прокурор или следовател;
-	вътрешен регистър на заповедите на административни ръководители по чл. 327 ЗСВ.
4. Създава досиета по образуваните дисциплинарни дела и преписки по заповеди  на административни ръководители и води цялата кореспонденция по движението им:
-	съставя протоколи за заседанията на дисциплинарните състави под диктовката на председателя на състава, които са на разположение на страните в тридневен срок от заседанието; 
-	изготвя списъци за реда и часовете на разглеждане на делата ги поставя на информационното табло; 
-	подрежда и номерира по реда на постъпването на книжата от заседанията; 
-	съставя списъци и писма на лицата за призоваване, като отбелязва кога и къде са изпратени съобщенията, или отразява начина на уведомяването им; 
-	проверява връщането на съобщенията по делата и докладва резултата  на председателя;
         - в срока за изготвяне на протокола предава обявените за решаване дела на докладчика,   а тези с изготвени актове дисциплинарни дела – за насрочване за заседание на Висшия съдебен съвет.
5. Подпомага Висшия съдебен съвет при анализиране и обобщаване на резултатите по дисциплинарните производства.
6. Подпомага Комисия по дисциплинарните производства при разглеждане на искания за временно отстраняване от длъжност на магистрати.
7. Осъществява процесуално представителство по дисциплинарни дела и преписки.
8. При констатиране на противоречива съдебна практика, подготвя проекти на предложения за тълкувателни решения.
9. Следи дейността по изпълнение на наложените дисциплинарни наказания.

10.2. Изпраща решението на Комисия по правни въпроси на ВСС.

13.05.2014 г.			                

						ПРЕДСЕДАТЕЛ: /П/
                                                                                                      ВАСИЛ ПЕТРОВ